Public procurement notice: Voluntary Ex Ante Transparency Notice
Published: 2018-11-24
Buyer: Danish Defence Acquisition and Logistics Organization (DALO)
Country: DK
Contract type: Supplies
Procedure: Contract award without prior publication
CPV classification: 35420000: Parts of military vehicles
Estimated value: 1400000 DKK
Award criteria: The most economic tender

Technical requirements: Forsvarsministeriet Materiel og Indkøbsstyrelsen (herefter "FMI") har indgået en kontrakt om anskaffelse og vedligehold af 309 pansrede mandskabsvogne til erstatning af Forsvarets eksisterende flåde. Kontrakten er tildelt General Dynamics European Land Systems - Mowag GmbH, jf. ordretildelingsbekendtgørelse nr. 2015/S 244-443533 vedrørende anskaffelseskontrakten og ordretildelingsbekendtgørelse nr. 2015/S 244-443532 vedrørende vedligeholdskontrakten. Nærværende bekendtgørelse med henblik på frivillig gennemsigtighed vedrører en anskaffelse under vedligeholdskontrakten.
Tildelingen af vedligeholdskontrakten, jf. afsnit II.1.4) er sket efter gennemført udbud med offentliggørelse af en udbudsbekendtgørelse. Denne bekendtgørelse med henblik på frivillig gennemsigtighed offentliggøres, da det er besluttet at anskaffe en række komponenter, som er omfattet af vedligeholdskontrakten, og til de vilkår, der er fastsat heri, til brug for Forsvarets ombygning af en række pansrede mandskabsvogne, som ikke er anskaffet under den til vedligeholdskontrakten hørende anskaffelseskontrakt med General Dynamics European Land Systems - Mowag GmbH, jf. afsnit II.1.4). Det er FMI's vurdering, at der ikke er tale om en ændring af et grundlæggende element i den udbudte kontrakt. Den angivne værdi i afsnit II.1.7) og V.2.4.) er værdien af de pågældende komponenter.
Tildelingen af vedligeholdskontrakten, jf. afsnit II.1.4) er sket efter et gennemført udbud, jf. udbudsbekendtgørelse 2012/S 101-168365. Kontrakten er tildelt General Dynamics European Land Systems – Mowag GmbH, jf. ordretildelingsbekendtgørelse nr. 2015/S 244-443532. Denne bekendtgørelse med henblik på frivillig gennemsigtighed indrykkes, da det er besluttet at anskaffe en række komponenter, som er omfattet af vedligeholdskontrakten, og til de vilkår, der er fastsat heri, til brug for Forsvarets ombygning af en række pansrede mandskabsvogne, som ikke er anskaffet under den til vedligeholdskontrakten hørende anskaffelseskontrakt med General Dynamics European Land Systems - Mowag GmbH, jf. afsnit II.1.4). Det er FMI's vurdering, at anskaffelsen af de omhandlede komponenter til et andet brug end direkte beskrevet i vedligeholdskontrakten ikke bevirker, at denne rammeaftales karakter er væsentlig forskellig fra den oprindeligt indgåede rammeaftale. Komponenterne anskaffes efter de i rammeaftalen fastsatte vilkår, og den eneste ændring er således, at FMI (det danske forsvar) anvender komponenterne på nogle andre pansrede mandskabsvogne, end de pansrede mandskabsvogne som FMI har anskaffet under den til vedligeholdskontrakten tilhørende anskaffelseskontrakt. Herudover er der tale om et ganske beskedent beløb (1 400 000 DKK) ud af den samlede værdi af anskaffelses- og vedligeholdskontrakten med General Dynamics European Land Systems - Mowag GmbH på estimeret 5 200 000 000 DKK. Det er således FMI's vurdering, at der ikke er tale om ændringer af grundlæggende elementer i aftalen.
FMI agter på denne baggrund at gennemføre den beskrevne anskaffelse under rammeaftalen vedrørende vedligehold af Forsvarets pansrede mandskabsvogne med General Dynamics European Land Systems - Mowag GmbH. Anskaffelsen vil ikke blive gennemført før efter udløbet af 10 kalenderdage regnet fra dagen efter den dag, hvor denne bekendtgørelsen er offentliggjort.
FMI følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Anskaffelsen vil ikke blive gennemført før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: General Dynamics European Land Systems — Mowag GmbH
Award value: 1400000